Diari Oficial de la Generalitat Valenciana


Sumari del DOGV 7791, del 26-05-2016 (2016/3730)

RESOLUCIÓ de 6 de maig de 2016, de la Direcció General de Centres i Personal Docent, per la qual es determina la lletra per la qual s'han de resoldre els empats que es produïsquen en la valoració de les sol·licituds de plaça en els processos d'admissió en els centres docents públics i privats concertats que impartisquen ensenyances d'Educació Infantil, Educació Primària, Educació Secundària Obligatòria i Batxillerat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7791

Data del DOGV
:   26-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3730


Data del document
:   06-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 6 de maig de 2016, de la Direcció General de Centres i Personal Docent, per la qual es determina la lletra per la qual s'han de resoldre els empats que es produïsquen en la valoració de les sol·licituds de plaça en els processos d'admissió en els centres docents públics i privats concertats que impartisquen ensenyances d'Educació Infantil, Educació Primària, Educació Secundària Obligatòria i Batxillerat. [2016/3730]  
L'article 38 del Decret 40/2016, de 15 d'abril, del Consell, pel que es regula l'admissió en els centres docents públics i privats concertats que impartixen ensenyances d'Educació Infantil, Educació Primària, Educació Secundària Obligatòria i Batxillerat establix que els empats que, si és el cas, es produïsquen es dirimiran aplicant successivament la major puntuació obtinguda en els criteris d'existència de germans o germanes matriculats en el centre, pare, mare o tutors legals treballadors del centre docent, proximitat del domicili o del lloc de treball d'algun dels seus pares, mares o tutors legals, renda per capita de la unitat familiar, condició legal de família nombrosa, concurrència de discapacitat en l'alumnat, en els seus pares o germans i germanes, família monoparental, expedient acadèmic, només en ensenyances postobligatòries i sorteig efectuat per la conselleria competent en matèria d'educació en el qual es trie la lletra a partir de la qual s'assignaran les places.  
  
El passat 5 de maig de 2016, en la seu de la Conselleria d'Educació, Investigació, Cultura i Esport, es va celebrar el sorteig públic establit.  
  
En el dit acte va resultar extreta la lletra K, per la qual cosa els empats que es produïsquen en el procés d'admissió de l'alumnat es dirimiran a partir del primer cognom que comence per dita lletra.  
  
València, 6 de maig de 2016.- El director general de Centres i Personal Docent: José Joaquin Carrión Candel.